VENDIM

Nr. 548, datë 1.10.2025

PËR DISA NDRYSHIME NË VENDIMIN NR. 286, DATË 10.5.2019, TË KËSHILLIT TË MINISTRAVE, “PËR MIRATIMIN E PROCEDURAVE TË PËRZGJEDHJES SË KRYETARIT, NËNKRYETARIT DHE ANËTARËVE TË KOMITETIT PËR PAKICAT KOMBËTARE”

Në mbështetje të nenit 100 të Kushtetutës dhe të pikës 4, të nenit 20, të ligjit nr. 96/2017, “Për mbrojtjen e pakicave kombëtare në Republikën e Shqipërisë”, me propozimin e Kryeministrit, Këshilli i Ministrave

VENDOSI:

Në vendimin nr. 286, datë 10.5.2019, të Këshillit të Ministrave, bëhen këto ndryshime:

1. Pika 3 ndryshohet, si më poshtë vijon:

“3. Procedurat e përzgjedhjes për kryetarin, nënkryetarin dhe anëtarët e KPK-së kryhen nga komisioni ad-hoc, i cili kryesohet nga Komisioneri për Mbrojtjen nga Diskriminimi dhe ka në përbërje një përfaqësues nga këto institucione:

a) Komisioneri për të Drejtën e Informimit dhe Mbrojtjen e të Dhënave Personale;

b) Akademia e Shkencave e Shqipërisë;

c) Ministria e Punëve të Brendshme;

ç) Ministria e Arsimit. ”.
2. Pika 13 shfuqizohet.

3. Pika 20 ndryshohet, si më poshtë vijon:

“20. Ngarkohen Kryeministria, Ministria e Punëve të Brendshme, Ministria e Arsimit, Komisioneri për Mbrojtjen nga Diskriminimi, Komisioneri për të Drejtën e Informimit dhe Mbrojtjen e të Dhënave Personale, Akademia e Shkencave e Shqipërisë dhe Komiteti për Pakicat Kombëtare për zbatimin e këtij vendimi.”. 

Ky vendim hyn në fuqi pas botimit në Fletoren Zyrtare.

